Ir-Regolament tal-Kummissjoni (KE) Nru 888/2002
ta' l-24 ta' Mejju 2002
li jemenda l-Annessi I u II tar-Regolament tal-Kunsill (KE) Nru 517/94 dwar regoli komuni għall-importazzjoni ta' prodotti tessili minn ċerti pajjiżi terzi mhux koperti bi ftehim bilaterali, protokolli jew arranġamenti oħra, jew b'regoli oħra speċifiċi Komunitarji fuq l-importazzjoni
IL-KUMMISSJONI TAL-KOMUNITAJIET EWROPEJ,
Wara li kkonsidrat it-Trattat li jistabbilixxi l-Komunità Ewropea,
Wara li kkonsidrat r-Regolament tal-Kunsill (KE) Nru 517/94 tas-7 Marzu ta' l-1994 fuq regoli komuni għall-importazzjoni ta' prodotti tessili minn ċerti pajjiżi terzi mhux koperti bi ftehim bilaterali, protokolli jew arranġamenti oħra, jew minn regoli speċifiċi tal-Komunità [1] kif emendati l-aħħar bir-Regolament tal-Kummissjoni (KE) Nru 2538/2001 [2], u b'mod partikolari l-Artikolu 28 tiegħu,
Billi:
(1) Wara l-konklużjoni ta' ftehim bilaterali u arranġamenti oħra ma' ċerti pajjiżi koperti issa bir-Regolament tal-Kunsill (KEE) Nru 3030/93 [3], dawn il-pajjiżi jeħtieġu li jitneħħew mill-Anness II tar-Regolament (KE) Nru 517/94. Ir-Repubblika Federali tal-Jugoslavja għandha tiżdied ma' l-Anness II.
(2) Il-modifiki ppubblikati fir-Regolament tal-Kummissjoni (KE) Nru 2031/2001 tas-6 ta' Awwissu 2001, li jemenda l-Anness I mar-Regolament tal-Kunsill (KEE) Nru 2658/87 dwar in-nomenklatura tat-tariffa u ta' l-istatistika u t-Tariffa Doganali Komuni [4], jinneċessitaw l-emenda ta' l-Anness I tar-Regolament (KE) Nru 517/94.
(3) Ir-Regolament (KE) Nru 517/2002 għandu, għalhekk jiġi emendat f'dak is-sens.
(4) Għal raġunijiet ta' ċarezza, l-Anness I u II għandhom jinbiddlu.
(5) Il-miżuri provduti f'dan ir-Regolament għandhom japplikaw b'seħħ mill-1 ta' Jannar 2002.
(6) Il-miżuri provduti f'dan ir-Regolament huma skond l-opinjoni tal-Kumitat tat-Tessuti,
ADOTTAT DAN IR-REGOLAMENT:
Artikolu 1
L-Annessi I u II tar-Regolament (KE) Nru 517/94 qed jiġu mibdula bl-Annessi ta' dan ir-Regolament.
Artikolu 2
Dan ir-Regolament għandu jidħol fis-seħħ fil-jum tal-publikazzjoni tiegħu fl-Ġurnal Uffiċjali tal-Komunitajiet Ewropej.
Għandu japplika b'effett mill-1 ta' Ġunju 1998.
Dan ir-Regolament għandu jorbot kollu kemm hu u japplika direttament fl-Istati Membri kollha.
Magħmul fi Brussel, fl-24 ta' Mejju 2002.